text.text: الرئيسيةالسيادة التونسيةتاريخ التنازلات السياسية التونسية للأجانب و إنتهاك السيادة التونسية
text.text_idx: #000006
text.text: تاريخ التنازلات السياسية التونسية للأجانب و إنتهاك السيادة التونسية
text.text_idx: #000007
text.text: ــــ التنازل السياسي هوا موقف ضعف و لكن الاستمرار في التنازل يعني الاستيناس بالضعف او المحافظة على الضعف . التنازلات التونسية انجمو نلقولها برشا حجج و ديما انجمو نلقو المبررات لاي تنازل سيادي و نوصلو نردوه حكمة سياسية و نقعدو اكاكا !
text.text_idx: #000013
text.text: ــ في السياسة كيما الحياة فما اغلاط، هزايم ، انكسارات ،كبوات عادي علخر لكن الكارثي مهوش وقعوهم بل الاستمرار فيهم .
text.text_idx: #000014
text.text: انك كدولة تعرف تاريخك و تعرف قداش قدمت تنازلات سيادية ،قداش تحكمو الاجناب بمصيرك ،قداش تعرضت للاهانات ،قداش فشلت في تحقيق اهدافك ،قداش شعبك عانا من جرة الاجانب في كل المستوايات و رغم ذلك تقعد في نفس الوضع تتبع في نفس السياسات و ترد وضعك المختل كينو قدر .
text.text_idx: #000015
text.text: ــ شنعطي مثال :عام 1965 صار خلاف حدودي بين تونس و دزاير على النقطة الكيلومترية 237 هيا مساحة صغيرة و مهيش ارض ذات قيمة لكن مسألة تحتاج اتفاق بين تونس و دزاير و لكن الدزيرية تعداو ديراكت للفعل و بعثو فرقة عسكرية و حطو العلم يعني ضموها بالقوة. تونس خافت او تجنبت الفعل المضاد يعني انها قبلت اهانة دزيرية بسبب حساب سياسي فيه نقاش..
  لكن الكارثي انها مقررتش انها تعادي دزاير و تبرمج رد فعل قوي ابدا ابدا .من بعد دبرت مقابل مالي على تنازلها السيادي : ايه خذينا فلوس كتعويض على الاهانة .
text.text_idx: #000016
text.text: ـــ لهنا شنكمل المثال السابق : ماو قبلنا الاهانة من دزاير في 1965. استانسو بينا ضعاف و خرطو علينا و نحنا معملنا حتا رد فعل بسبب الخوف و الضعف عام 1978 طلبت دزاير رسميا من تونس انها تندد باختراق الطيارات الفرانساوية للمجال الجوي الدزيري يعني طلبت من تونس موقف دبلوماسي و تونس قالت لا ( لاسباب تعلق بالخوف من فرانسا !)
text.text_idx: #000018
text.text: ـــ نحنا نبدو :ضعاف عسكريا و محتاجين للفلوس و لذا نلقو رواحنا عاجزين عمليا على تحقيق فعلي لسيادتنا فنبدو بتقديم تنازلات بسيطة :نسكتو على الاهانة ،نتلفو ،نحالو نبنو علاقات صداقة و نلعبوها عاقلين ،مهذبين و باهين ( سعات ندخلو في صراعات غبية معندهاش فايدة اما لحسابات غرور بورقيبة كهو). و لذا ديما نحاولو ناخذو موقف المجاملات و الاستعداد الدايم للحوار و نلغو من تفكرينا احتمالا العنف و استعمال القوة لحماية رواحنا).
text.text_idx: #000026
text.text: ـــ في وضعنا الحالي كيما بالظبط في القرن 19 وين نخافو من العالم لجمع :دول قوية و ضعيفة، منظمات اقليمية و دولية ،عصابات ارهابية ( هاذا دوسي وحدو لنها مش عصابات كهو) منجموش اصلا ناخذو قرارات داخلية تهم : التعليم، الاقتصاد، العايلة، الجرايم، الفن ،الامن ... بدون ما تتدخل فينا دولة معينة.
text.text_idx: #000030
text.text: ـــ المسألة تهدد الحياة التونسية لنو خضوعنا لكل انواع الظغوط و التدخلات بش يقتلنا نهار من النهارات بسبب انها متعارضة و متعاكسة في بعضها يعني بش نعجزو يوما ما اننا نحافظو على التوازن الهش الي قاتلين رواحنا عليه و بش نتهدو، نتكسرو، نتفترشو تماما اي نموتو. خصوصا و انو عندنا ميزانية عاجزةو ازمة مائية وبطالة حادة و فساد مستشري و مجتمع استهلاكي دلول و يرفض التضحية.
text.text_idx: #000032
text.text: ــ مقبلين على ازمة مصير وين يتطلب منا الامر اختيارات و قرارات قوية و حازمة و ضرورية حياة او موت و الكارثي انو وقتها لازم نستنو راي خارجي شيقوللنا ايه و الا لا و ممكن ميتفاهموش حول اختياراتنا ( نراو في تونس صراعات و تنافس اجنبي حول النفوذ ) و نقعدو نستنو في رحمتهم ايه رحمتهم خاطرهم ولو ربوبتنا.
text.text_idx: #000033
text.text: ــ السيادة بنسبة للدولة مهيش شعار او نظرية ( كيما يحبو يقولو المستسلمين او فلاسفة السياسة و القانون عنا) و انما واقع حقيقي ممارس و تصير عليه اعتى و اهم الحروب ويستحق التضحية بالحياة على جالو و لازمو يتحط من اوكد اولويات الدولة.
text.text_idx: #000037
text.text: مسألة السيادة و القومية التونسية
text.text_idx: #000043
text.text: من المطالبة بالإعتذار الى تجريم الإستعمار
text.text_idx: #000047